CELEX: 62016CA0310
Language: lv
Date: 2019-01-17 00:00:00
Title: Lieta C-310/16: Tiesas (ceturtā palāta) 2019. gada 17. janvāra spriedums (Spetsializiran nakazatelen sad (Bulgārija) lūgums sniegt prejudiciālu nolēmumu) – kriminālprocess pret Petar Dzivev u.c. (Lūgums sniegt prejudiciālu nolēmumu – Pievienotās vērtības nodoklis (PVN) – Eiropas Savienības finanšu interešu aizsardzība – LESD 325. panta 1. punkts – Konvencija par Eiropas Kopienu finanšu interešu aizsardzību – Kriminālprocess sakarā ar noziedzīgiem nodarījumiem PVN jomā – Efektivitātes princips – Pierādījumu iegūšana – Telesakaru noklausīšanās – Tiesu iestādes, kam nebija jurisdikcijas, piešķirta atļauja – Šo noklausīšanos kā pierādījumu ņemšana vērā – Valsts tiesiskais regulējums – Aizliegums)

11.3.2019   
            
            
               LV
            
            
               Eiropas Savienības Oficiālais Vēstnesis
            
            
               C 93/2
            
         
      Tiesas (ceturtā palāta) 2019. gada 17. janvāra spriedums (Spetsializiran nakazatelen sad (Bulgārija) lūgums sniegt prejudiciālu nolēmumu) – kriminālprocess pret Petar Dzivev u.c.
      (Lieta C-310/16) (1)
      
      ((Lūgums sniegt prejudiciālu nolēmumu - Pievienotās vērtības nodoklis (PVN) - Eiropas Savienības finanšu interešu aizsardzība - LESD 325. panta 1. punkts - Konvencija par Eiropas Kopienu finanšu interešu aizsardzību - Kriminālprocess sakarā ar noziedzīgiem nodarījumiem PVN jomā - Efektivitātes princips - Pierādījumu iegūšana - Telesakaru noklausīšanās - Tiesu iestādes, kam nebija jurisdikcijas, piešķirta atļauja - Šo noklausīšanos kā pierādījumu ņemšana vērā - Valsts tiesiskais regulējums - Aizliegums))
      (2019/C 93/02)
      Tiesvedības valoda – bulgāru
      
         Iesniedzējtiesa
      
      
         Spetsializiran nakazatelen sad
      
      
         Pamata kriminālprocesa dalībnieks
      
      
         Petar Dzivev, Galina Angelova, Georgi Dimov, Milko Velkov
      
      
         Rezolutīvā daļa
      
      LESD 325. panta 1. punkts, kā arī Luksemburgā 1995. gada 26. jūlijā parakstītās Konvencijas, kas izstrādāta, pamatojoties uz Līguma par Eiropas Savienību K3. pantu, par Eiropas Kopienu finansiālo interešu aizsardzību 1. panta 1. punkta b) apakšpunkts un 2. panta 1. punkts, skatīti Eiropas Savienības Pamattiesību Hartas gaismā, ir jāinterpretē tādējādi, ka tiem pretrunā, ievērojot kriminālvajāšanas par noziedzīgiem nodarījumiem, kas saistīti ar pievienotās vērtības nodokli (PVN), efektivitātes principu, nav tas, ka valsts tiesa piemēro valsts tiesību normu, kurā ir paredzēts, ka no kriminālprocesa ir jāizslēdz tādi pierādījumi, kādi ir noklausītie telesakari, kam ir vajadzīga iepriekšēja tiesas atļauja, ja šo atļauju ir izsniegusi tiesu iestāde, kurai nebija jurisdikcijas, pat tad, ja vienīgi ar šiem pierādījumiem var pierādīt attiecīgo noziedzīgo nodarījumu izdarīšanu.
      
         (1)  OV C 310, 29.8.2016.